Liverpool hou druk vol op Man City | Netwerk24
REGSTREEKS: SA t. Indië (SA: 51/3)
Liverpool hou druk vol op Man City
Deur Altus Momberg 21 April 2019 20:30
Liverpool se Sadio Mane (links) en Cardiff se Sean Morrison ding mee om die bal in Sondag se Premierliga-stryd in Cardiff. Liverpool het met 2-0 gewen. Foto: Reuters
Die Reds het nou 87 punte ná 35 wedstryde teenoor City se 85 ná 34 wedstryde.
Die Manchester-span kry Woensdag die kans om Liverpool weer verby te steek wanneer hy sy buurman Manchester United op Old Trafford die stryd aansê.
Liverpool moes Sondag amper 'n uur lank klippe kou teen Cardiff, maar het uiteindelik die deurbraak gemaak in die 57ste minuut toe die middelveldspeler Georginio Wijnaldum die eerste doel aangeteken het.
James Milner het ná 81 minute 'n strafdoel gebêre om die sege te verseker.
Arsenal se kanse om in die top vier te eindig en só vir volgende jaar se Kampioeneliga-trofee te kwalifiseer het 'n terugslag beleef toe hy met 2-3 teen Crystal Palace op die Emirates-stadion in Londen verloor het.
Met Manchester United en Tottenham Hotspur wat die naweek ook verloor het, was dit 'n gulde geleentheid vir die Gunners om op te skuif op die puntelys. Hulle het egter 'n futlose vertoning gelewer.